El Reial decret legislatiu 1302/1986, de 28 de juny, d'avaluació d'impacte ambiental, es modifica en els termes següents:
U. S'hi introdueix un nou article 1 bis:
Als efectes del que preveu aquesta Llei s'entén per:
Públic: qualsevol persona física o jurídica, així com les seves associacions, organitzacions i grups constituïts d'acord amb la normativa que els sigui aplicable.
a ) Tots aquells en què concorrin qualsevol de les circumstàncies que preveu l'article 31 de la Llei 30/1992, de 26 de novembre, de règim jurídic de les administracions públiques i del procediment administratiu comú.
b ) Qualsevol persona jurídica sense ànim de lucre que compleixi els requisits següents:
Que tingui entre els fins acreditats en els seus estatuts la protecció del medi ambient en general o la d'algun dels seus elements en particular, i que aquests fins puguin resultar afectats pel procediment d'avaluació d'impacte ambiental.
Que porti dos anys legalment constituïda i estigui exercint de manera activa les activitats necessàries per assolir els fins previstos en els seus estatuts.
Que segons els seus estatuts exerceixi la seva activitat en un àmbit territorial que resulti afectat pel projecte que s'hagi de sotmetre a avaluació d'impacte ambiental.»
L'article 3 queda redactat de la manera següent:
Les administracions públiques han de promoure i assegurar la participació de les persones interessades en la tramitació dels procediments d'autorització de projectes que s'hagin de sotmetre a avaluació d'impacte ambiental i adoptar les mesures previstes en aquest Reial decret legislatiu per garantir que aquesta participació sigui real i efectiva.
A aquest efecte, l'òrgan substantiu ha de sotmetre l'estudi d'impacte ambiental a què es refereix l'article 2 dins del procediment aplicable per a l'autorització o realització del projecte al qual correspongui, i conjuntament amb aquest, al tràmit d'informació pública i altres informes que s'hi estableixin.
Aquest tràmit s'ha d'evacuar en les fases del procediment en les quals encara estiguin obertes totes les opcions relatives a la determinació del contingut, l'extensió i la definició del projecte subjecte a autorització i sotmès a avaluació d'impacte, i ha de tenir una durada no inferior a 30 dies.
Aquest tràmit d'informació pública també ha de ser evacuat per l'òrgan substantiu en relació amb els projectes que requereixin l'autorització ambiental integrada segons el que disposa la Llei 16/2002, d'1 de juliol, de prevenció i control integrats de la contaminació.
Durant l'evacuació del tràmit d'informació pública, l'òrgan substantiu ha d'informar el públic dels aspectes rellevants relacionats amb el procediment d'autorització del projecte i, en concret, dels aspectes següents:
a ) La sol·licitud d'autorització del projecte.
b ) El fet que el projecte està sotmès a un procediment d'avaluació d'impacte ambiental, així com que, si s'escau, pot resultar d'aplicació el que preveu l'article 6 en matèria de consultes transfrontereres.
c ) Identificació de l'òrgan competent per resoldre el procediment, d'aquells dels quals es pugui obtenir informació pertinent i d'aquells als quals es puguin presentar observacions, al·legacions i consultes, així com del termini disponible per a la seva presentació.
d ) Naturalesa de les decisions o, si s'escau, dels esborranys o projecte de decisions que s'hagin d'adoptar.
e ) Indicació de la disponibilitat de la informació recollida d'acord amb l'article 2 d'aquesta Llei i de la data i el lloc o llocs en què s'ha de posar a disposició del públic aquesta informació.
f ) Identificació de les modalitats de participació.
Simultàniament, l'òrgan substantiu ha de consultar les administracions públiques afectades que hagin estat prèviament consultades en relació amb la definició de l'amplitud i el nivell de detall de l'estudi d'impacte ambiental i els ha de proporcionar la informació següent, la qual, a més, s'ha de posar a disposició de les persones interessades:
a ) Qualsevol informació recollida en virtut de l'article 2 d'aquest Reial decret legislatiu.
b ) Tota la documentació rellevant rebuda per l'òrgan substantiu abans de l'evacuació del tràmit d'informació pública.
L'òrgan substantiu ha d'informar les persones interessades i les administracions públiques afectades del dret a participar en el corresponent procediment i del moment en què poden exercir aquest dret.
La notificació ha d'indicar l'autoritat competent a la qual s'han de remetre les observacions i al·legacions en què es concreti aquesta participació i el termini en què s'han de remetre.
Aquest termini no ha de ser inferior a 30 dies.
Així mateix, l'òrgan substantiu ha de posar a disposició de les persones interessades i de les administracions públiques afectades aquella altra informació diferent de la prevista a l'apartat 3 que només es pugui obtenir una vegada expirat el tràmit d'informació pública i que sigui rellevant als efectes de la decisió sobre l'execució del projecte.
Els resultats de les consultes i de la informació pública s'han de prendre en consideració pel promotor en el seu projecte, així com per l'òrgan substantiu en l'autorització d'aquest.»
Quan es consideri que l'execució d'un projecte pugui tenir efectes significatius sobre el medi ambient d'un altre Estat membre de la Unió Europea, o quan un Estat membre que es pugui veure significativament afectat ho sol·liciti, l'òrgan ambiental que hagi de formular la declaració d'impacte ambiental, a través del Ministeri d'Afers Exteriors i de Cooperació, ha de comunicar al dit Estat la possibilitat d'obrir un període de consultes bilaterals per estudiar aquests efectes, així com les mesures que, si s'escau, es puguin acordar per suprimir-los o reduir-los.
Amb aquesta finalitat, s'ha de facilitar a l'Estat membre en qüestió una descripció del projecte, juntament amb tota la informació rellevant sobre els seus possibles efectes transfronterers i altra informació derivada de la tramitació del procediment amb anterioritat a l'autorització del projecte.
Si l'Estat membre manifesta la voluntat d'obrir aquest període de consultes, el Ministeri d'Afers Exteriors i de Cooperació, amb la consulta prèvia a l'òrgan ambiental que hagi de formular la declaració d'impacte ambiental, ha de negociar amb les autoritats competents de l'Estat esmentat el calendari raonable de reunions i tràmits a què s'han d'ajustar les consultes i les mesures que s'hagin d'adoptar per garantir que les autoritats ambientals i les persones interessades de l'Estat esmentat, en la mesura en què pugui resultar significativament afectat, tinguin ocasió de manifestar la seva opinió sobre el projecte amb anterioritat a la seva autorització.
La delegació del Ministeri d'Afers Exteriors i de Cooperació responsable de la negociació ha d'incloure, almenys, un representant de l'administració pública competent per a l'autorització del projecte, així com de l'òrgan ambiental corresponent, i en qualsevol cas una representació de l'administració autonòmica en el territori del qual s'hagi d'executar el projecte.
El procediment de consulta transfronterera s'inicia mitjançant comunicació de l'òrgan de l'administració pública competent per a l'autorització del projecte adreçada al Ministeri d'Afers Exteriors i de Cooperació, acompanyada de la documentació a què es refereix l'apartat 1.
Igualment s'hi ha d'adjuntar una memòria succinta elaborada pel promotor en la qual s'ha d'exposar de manera motivada els fonaments de fet i de dret que justifiquen la necessitat de posar en coneixement d'un altre Estat membre el projecte de què es tracti.
En la comunicació s'ha d'identificar els representants de les administracions públiques que, si s'escau, s'hagin d'integrar a la delegació d'aquest Ministeri.
Si l'obertura del període de consultes transfrontereres ha estat promoguda per l'autoritat de l'Estat membre susceptible de ser afectat per l'execució del projecte, el Ministeri d'Afers Exteriors i de Cooperació ho ha de posar en coneixement de l'Administració pública competent per a l'autorització del projecte i li ha de sol·licitar la remissió de la documentació a què es refereix l'apartat anterior, a fi d'iniciar el procediment de consulta transfronterera.
Els terminis previstos a la normativa reguladora del procediment d'autorització del projecte queden suspesos fins que conclogui el procediment de consultes transfrontereres.
Quan un Estat membre de la Unió Europea comuniqui que en el seu territori està prevista l'execució d'un projecte que pot tenir efectes significatius sobre el medi ambient a l'Estat espanyol, el Ministeri d'Afers Exteriors i de Cooperació ho ha de posar en coneixement del Ministeri de Medi Ambient, el qual, amb la participació dels òrgans ambientals de les comunitats autònomes afectades, ha d'actuar com a òrgan ambiental en les consultes bilaterals que es facin per estudiar aquests efectes, així com les mesures que, si s'escau, es puguin acordar per suprimir-los o reduir-los.
L'òrgan ambiental ha de garantir que les administracions públiques afectades i les persones interessades són consultades d'acord amb el que estableix l'article 3.
A aquests efectes, ha de definir els termes en què s'evacua el tràmit de consultes en col·laboració amb els òrgans competents de les comunitats autònomes afectades per l'execució del projecte promogut per un altre Estat membre de la Unió Europea.»
La disposició addicional primera queda redactada de la manera següent:
Aquest Reial decret legislatiu no és aplicable als projectes relacionats amb els objectius de la defensa nacional quan aquesta aplicació pugui tenir repercussions negatives sobre aquestes necessitats.
Tampoc és aplicable als projectes aprovats específicament per una llei de l'Estat.»
La disposició addicional segona queda redactada de la manera següent:
El Consell de Ministres, en l'àmbit de l'Administració General de l'Estat i l'òrgan que determini la legislació de cada comunitat autònoma en els seus respectius àmbits de competències, poden excloure, en casos excepcionals i mitjançant acord motivat, un projecte determinat del tràmit d'avaluació d'impacte.
En aquests casos, s'ha d'examinar la conveniència de sotmetre el projecte exclòs a una altra forma d'avaluació.
L'acord d'exclusió i els motius que ho justifiquen s'han de publicar en el BOE o en el diari oficial corresponent i s'ha de posar a disposició de les persones interessades la informació següent:
a ) La decisió d'exclusió i els motius que la justifiquen.
b ) La informació relativa a l'examen sobre les formes alternatives d'avaluació del projecte exclòs.»
S'afegeix un nou apartat e) en el grup 9 «Altres projectes» de l'annex I amb el contingut següent:
« e ) Qualsevol modificació o extensió d'un projecte consignat en aquest annex, quan la modificació o extensió compleixi, per si sola, els possibles llindars establerts en aquest annex.»
S'afegeix un nou apartat 4t a l'apartat a) del grup 3 «indústria extractiva» de l'annex II amb el contingut següent:
L'apartat k del grup 9 de l'annex II queda redactat de la manera següent:
« k ) Qualsevol canvi o ampliació dels projectes que figuren als annexos I i II, ja autoritzats, executats o en procés d'execució (modificació o extensió no recollides a l'annex I que puguin tenir efectes adversos significatius sobre el medi ambient, és a dir, quan es produeixi alguna de les incidències següents:
Increment significatiu dels abocaments a cursos públics o al litoral.
Increment significatiu de la generació de residus.
Increment significatiu de la utilització de recursos naturals.
Afecció a àrees d'especial protecció designades en aplicació de les directives 79/409/CEE i 92/43/ CEE o a zones humides incloses a la llista del Conveni Ramsar.»